En rutineret bartender fra Aalborg er ved retten blevet frikendt for at serverer for tynde drinks, skriver Nordjyske. Den 64-årige skulle ifølge anklageskriftet have snydt for omkring 15.750 kroner ved at hælde for lidt alkohol i drinksene. Retten fandt ikke, at der var tilstrækkelige beviser til at dømme bartenderen. Tjeneren har hele tiden erklæret sig ikke skyldig. Han skulle angiveligt have puttet for lidt alkohol i drinksene, solgt dem til fuld pris, afregnet for det faktiske forbrug og så beholdt differencen selv. Det var en kollega, der anmeldte manden, fordi han undrede sig over forholdet mellem omsætning, gæster og tomme glas.
En bartender fra Aalborg var tiltalt for at snyde med alkoholen.